CELEX: 62013TN0383
Language: fi
Date: 2013-07-17 00:00:00
Title: Asia T-383/13: Kanne 17.7.2013 — Chatzianagnostou v. neuvosto ym.

26.10.2013   
            
            
               FI
            
            
               Euroopan unionin virallinen lehti
            
            
               C 313/26
            
         Kanne 17.7.2013 — Chatzianagnostou v. neuvosto ym.
   (Asia T-383/13)
   2013/C 313/51
   Oikeudenkäyntikieli: kreikka
   
      Asianosaiset
   
   
      Kantaja: Antonios Chatzianagnostou (Serres, Kreikka) (edustaja: asianajaja H. Makris)
   
      Vastaajat: Euroopan unionin neuvosto, Eulex Kosovo ja Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan kokonaisuudessaan ensinnäkin EULEX Kosovon päällikön/johtajan aiheesta ”Lopullinen päätös kurinpidollisessa asiassa 02/2013”10.5.2013 tekemän päätöksen, joka annettiin kantajalle tiedoksi 16.5.2013, ja toiseksi EULEX Kosovon päällikön/johtajan aiheesta ”Lopullinen päätös kurinpidollisessa asiassa 06/2013”10.5.2013 tekemän päätöksen, joka annettiin kantajalle tiedoksi 16.5.2013
            
         
               —
            
            
               vapauttamaan hänet kaikista häntä koskevista EULEX Kosovon kurinpidollisista syytöksistä
            
         
               —
            
            
               määräämään, että Eulexin on annettava hänelle tässä oikeudenkäynnissä jäljennökset kaikista asiakirjoista, jotka sisältyvät häntä koskevaan riidanalaiseen kurinpidolliseen asiakirja-aineistoon
            
         
               —
            
            
               velvoittamaan vastaajat korvaamaan oikeudenkäyntikulut ja kantajan asianajajan palkkion.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste perustuu olennaisten menettelymääräysten rikkomiseen, koska riidanalaisia toimia ei ole perusteltu lainkaan ja myös koska on rikottu SEUT 296 artiklaa ja loukattu Euroopan unionin jäsenvaltioiden yleisiä oikeusperiaatteita, joiden mukaan yksityiselle oikeussubjektille vastaiset hallintotoimet on perusteltava riittävästi, kaikilta osin ja erityisesti. Kantaja väittää tältä osin, että riidanalaisten tointen perustelut ovat täysin olemattomia, vaikka niiden perusteleminen oli oikeudellisesti tarpeellista ja välttämätöntä.
            
         
               2)
            
            
               Toinen kanneperuste perustuu siihen, että vastaajat ovat loukanneet riidanalaisilla toimilla useita kantajan puolustautumisoikeuksia, jotka perustuvat Euroopan ihmisoikeussopimukseen ja Euroopan unionin jäsenvaltioille yhteisiin yleisiin oikeusperiaatteisiin. Kantajalle määrättiin EULEXin kurinpidollisessa asiassa nro 6/2013 kurinpidollisia seuraamuksia teostaan eikä hän saanut milloinkaan kutsua käsittelyyn eikä tilaisuutta esittää puolustustaan. Kantajalta evättiin lisäksi oikeus saada täyttä, oikea-aikaista ja tehokasta oikeusapua ja siten puolustaa itseään helposti sellaisen valitsemansa asianajajan avustuksella, joka olisi valmistautunut asianmukaisesti ja jolla olisi täydet tiedot kantajaa vastaan EULEXissä esitetystä kurinpidollisesta asiakirja-aineistosta.
            
         
               3)
            
            
               Kolmas kanneperuste perustuu riidanalaisten tointen tosiseikkoja koskevaan virheeseen. Kantaja väittää, että toisessa riidanalaisessa toimessa tukeuduttiin olettamiin ja ristiriitaisiin tai riittämättömiin perusteluihin ja että sillä loukattiin kantajan syyttömyysolettamaa ja oikeutta olla myötävaikuttamatta oman syyllisyytensä toteamiseen. Samassa riidanalaisessa toimessa oli lisäksi virhe, koska siinä ei hyväksytty kantajan toimineen anteeksiannettavan oikeudellisen erehdyksen vallassa tai vähintään kantajan tehokasta katumista lieventäväksi asianhaaraksi.
            
         
               4)
            
            
               Neljäs kanneperuste perustuu kansalaisoikeuksia ja poliittisia oikeuksia koskevan yleissopimuksen 19 artiklan, Euroopan ihmisoikeussopimuksen 10 artiklan, 30.5.2001 annetun Euroopan parlamentin ja neuvoston asetuksen (EY) N:o 1049/2001 (1), 17.11.2003 annetun Euroopan parlamentin ja neuvoston direktiivin 2003/98/EY (2) ja Euroopan unionin perusoikeuskirjan 41 ja 42 artiklan rikkomiseen. Kantaja väittää, että EULEXin johtajan tekemissä riidanalaisissa toimissa, joissa vahvistettiin kantajaa koskevat ehdotetut kurinpitoseuraamukset, tehtiin oikeudellinen virhe, koska jos ne olisivat virheettömiä, niissä olisi hyväksytty kantajan esittämät valitukset niiden kumoamiseksi muun muassa edellä mainittujen säännösten, jotka koskevat kantajan oikeutta tutustua häntä koskevien EULEXin kurinpidollisten asioiden riidanalaisiin asiakirjoihin, rikkomisen vuoksi.
            
         
               5)
            
            
               Viides kanneperuste perustuu siihen, että riidanalaisilla toimilla loukattiin suhteellisuusperiaatetta ja kohtuusperiaatetta kantajaa koskevien kurinpitoseuraamusten mittaamisessa.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001.
   
      (2)  Julkisen sektorin hallussa olevien tietojen uudelleenkäytöstä 17.11.2003 annettu Euroopan parlamentin ja neuvoston direktiivi 2003/98/EY.